Sen to Chihiro no Kamikakushi

Sen to Chihiro no Kamikakushi (千と千尋の神隠; litteralmente: Le disparition incantate de Sen e Chihiro; in interlingua: Le viage incantate de ChihiroTitulo in interlingua derivate del titulos official in francese, espaniol, portugese e germano. es un film animate japonese de 2001, scribite e dirigite per Hayao Miyazaki e producite per le Studio Ghibli. Le film seque un puera sombre de dece annos qui es in le processo de translocar a un nove urbe (presumibilemente in le campania) con su familia, e conta su aventuras in un mundo de spiritos e monstros.

Le film ha recipite multe premios, includente le secunde Oscar jammais attribuite pro le melior film de animation, le prime film anime a reciper un Oscar, e le prime (e usque hodie le sol) animation non-anglophone a ganiar iste premio. Le film ganiava etiam le Golden Bear al Festival International de Filmes de Berlin in 2002 (insimul con Bloody Sunday) e es inter le prime dece in le lista BFI del 50 filmes que on debe vider ante le etate de 14.

Sen to Chihiro no Kamikakushi superava Titanic in le lista japonese de successos de cassa, deveniente le plus grande successo cinematographic in le historia japonese.

 Referentias 

Categoria:Films de animation